50 Νηπιαγωγείο Ελληνικού

Τηλ. 210 9612041

**Εγγραφές μαθητών για το σχολικό έτος 2019-2020**

Οι εγγραφές για τη σχολ. χρονιά 2019-2020 στα Νηπιαγωγεία θα πραγματοποιηθούν από **6-20 Μαΐου 2019**. Στα Νηπιαγωγεία του Δήμου Ελληνικού-Αργυρούπολης η φοίτηση των προνηπίων που συμπληρώνουν την ηλικία των τεσσάρων (4) ετών είναι **υποχρεωτική** στο Νηπιαγωγείο στο πλαίσιο της δίχρονης υποχρεωτικής Προσχολικής Εκπαίδευσης.

**\* Εγγραφές μετά τις 20 Μαΐου θεωρούνται εκπρόθεσμες και χρειάζονται την έγκριση του Διευθυντή Π.Ε.**

Στα Νηπιαγωγεία, για το σχολικό έτος 2019-20, θα φοιτήσουν:

Α. μαθητές/τριες που την 31η Δεκεμβρίου του έτους εγγραφής συμπληρώνουν την ηλικία των τεσσάρων (4) ετών [**γεννημένοι το 2015**] , και

Β. μαθητές/τριες που την 31η Δεκεμβρίου του έτους εγγραφής συμπληρώνουν την ηλικία πέντε (5) ετών [**γεννημένοι το 2014**].

**Ώρες υποβολής των αιτήσεων**

Από 6 έως 20 Μαΐου 2019

**12:30-13:30**

**Δικαιολογητικά Εγγραφών**

Οι γονείς/κηδεμόνες υποβάλλουν στο Νηπιαγωγείο που ανήκουν:

α) **Αίτηση εγγραφής – Υπεύθυνη δήλωση (**δίνεται από το σχολείο ή μπορεί να εκτυπωθεί και από το blog του νηπιαγωγείου)

β) Το **πιστοποιητικό γέννησης** των μαθητών αναζητείται από το Νηπιαγωγείο μέσω του Πληροφοριακού Συστήματος «myschool» από τον ΟΠΣΥΔ

γ) **Αποδεικτικό στοιχείο,** από το οποίο, κατά την κρίση του Προϊστάμενου/-νης του Νηπιαγωγείου, φαίνεται η **διεύθυνση κατοικίας του μαθητή** (λογαριασμός ΔΕΗ (ο λογαριασμός θα πρέπει να είναι πρωτότυπος,πρόσφατος και στο όνομα ενός εκ των δύο γονέων), συμβόλαιο ενοικιαζόμενης οικίας, πρόσφατο εκκαθαριστικό εφορίας). Οι μαθητές εγγράφονται αποκλειστικά και μόνο στα **όρια της σχολικής τους περιφέρειας (**λίστα με τις οδούς που ανήκουν στη σχολική περιφέρεια του σχολείου είναι αναρτημένη στον πίνακα ανακοινώσεων του σχολείου και στο blog).

δ) **Υπεύθυνη δήλωση του γονέα/κηδεμόνα** ότι αναλαμβάνει την ευθύνη για την ασφαλή προσέλευση και αποχώρηση του νηπίου (συμπεριλαμβάνεται στο έντυπο της αίτησης-υπεύθυνης δήλωσης).

ε) **Επίδειξη του βιβλιαρίου υγείας** του μαθητή, ή προσκόμιση άλλου στοιχείου, στο οποίο φαίνεται ότι έγιναν τα προβλεπόμενα εμβόλια.

στ) **Το Ατομικό Δελτίο Υγείας Μαθητή,** (Α.Δ.Υ.Μ.) το οποίο συμπληρώνεται και υπογράφεται από παιδίατρο κατόπιν εξέτασης του μαθητή/τριας (το έντυπο δίνεται από το σχολείο ή μπορεί να εκτυπωθεί και από το blog του νηπιαγωγείου). Για τα νήπια που συνεχίζουν τη φοίτησή τους στο ίδιο νηπιαγωγείο και δεύτερη χρονιά δεν απαιτείται νέο Α.Δ.Υ.Μ.

**Προϋποθέσεις εγγραφής στο προαιρετικό ολοήμερο πρόγραμμα (13:00-16:00)**

Στο προαιρετικό ολοήμερο πρόγραμμα δύνανται να εγγράφονται:

1. μαθητές των οποίων εργάζονται και οι δύο γονείς, προσκομίζοντας **σχετική βεβαίωση του φορέα εργασίας τους ή κάρτα ανεργίας**, στην περίπτωση που είναι άνεργοι.

 Δικαίωμα εγγραφής δίνεται και στην περίπτωση που προσκομίζεται βεβαίωση εργασίας από τον ένα γονέα και κάρτα ανεργίας από τον άλλο.

 Για τους αυτοαπασχολούμενους, ελεύθερους επαγγελματίες, αγρότες κτλ. αρκεί η **προσκόμιση πρόσφατης βεβαίωσης του ασφαλιστικού τους φορέα ή το πιο πρόσφατο ειδοποιητήριο πληρωμής του τρέχοντος έτους**.

1. μαθητές, των οποίων οι γονείς/κηδεμόνες ανήκουν σε ευπαθείς κοινωνικές ομάδες όπως:

 α) πολύτεκνοι/τρίτεκνοι/μονογονεϊκές οικογένειες, γονείς με χρόνιες παθήσεις/ενταγμένοι σε πρόγραμμα απεξάρτησης/φυλακισμένοι.

 β) πολίτες τρίτων χωρών που διαμένουν σε κέντρα ή σε δομές φιλοξενίας του ελληνικού κράτους ή της Ύπατης Αρμοστείας του ΟΗΕ

**Προϋποθέσεις συμμετοχής μαθητών στο τμήμα πρόωρης υποδοχής (7:45-8:30)**

α) Στο τμήμα πρόωρης υποδοχής δικαίωμα συμμετοχής έχουν νήπια/προνήπια τα οποία είναι εγγεγραμμένα και φοιτούν στο ολοήμερο πρόγραμμα.

β) Ο ελάχιστος αριθμός για τη λειτουργία του τμήματος πρόωρης υποδοχής είναι τα 5 νήπια/προνήπια.

***Πρόωρη αποχώρηση νηπίων/προνηπίων από το Ολοήμερο Πρόγραμμα δεν προβλέπεται****.*

***Η Προϊσταμένη του Νηπιαγωγείου***